স্টাফ রিপোর্টার ॥ হবিগঞ্জ শহরের ঐতিহ্যবাহী কালীগাছতলা মন্দিরে দুঃসাহসিক চুরি সংঘটিত হয়েছে। বৃহস্পতিবার দিবাগত রাতে চোরেরা গ্রীল কেটে মন্দিরে ঢুকে কালী প্রতিমার গায়ে থাকা স্বর্ণালংকারসহ প্রণামী বাক্সের টাকা নিয়ে যায়। মন্দির পরিচালনা কমিটি ও পুলিশ জানায়, রাতের কোন এক সময়ে সংঘবদ্ধ চোরেরা মন্দিরের গ্রীল কেটে ভেতরে প্রবেশ করে। এসময় চোরেরা প্রতিমা’র গায়ে থাকা স্বর্ণ ও রুপার মুকুট, স্বর্ণের বালা, টিকলি ও চুড়িসহ অন্যান্য অলংকারসহ প্রণামী বাক্সের নগদ টাকা নিয়ে যায়। সকালে মন্দিরের সেবাইত রিংকু দাশ ও পূর্ণিমা সরকার পূজা দিতে এসে এ ঘটনা দেখে মন্দির পরিচালনা কমিটির নেতৃবৃন্দকে জানান। মন্দির পরিচালনা কমিটির সভাপতি হবিগঞ্জ পৌর কাউন্সিলর দিলীপ দাস জানান, চোরেরা কমপক্ষে ৫ লাখ টাকা মালামাল নিয়ে গেছে। খবর পেয়ে হবিগঞ্জ ...